Ma nuɣal ɣer wungalen i yura A. MEZDAD ad d-naf llant tezrawin i yettwaxedmen fell-asen gar-asent tezrawt i yexdem Amar Amezian ɣef talɣiwin tiseklanin timensayin deg ungal aqbayli iḍ d wass n A. MEZDAD.4 Daɣen tella tezrawt i yexdem Bellal Nouredinne5 ɣef yiwudam. Netta yexdem-itt ɣef kraḍ n wungalen-nni imenza iḍ d wass, tagrest urɣu, assnni. Tizrawin-agi akk iyettwaxedmen sɛant iswi n usebgen n tulmisin n tira tungalant s yisefranen ibaṛaniyen imi ulac akka tiẓri neɣ tarrayt iyiman-is i yerzan tira tungalant n teqbaylit. Dɣa yal yiwen d acu n tarrayt i yetbeɛ akken ad d-yaweḍ ɣer yiswi-s. Ula d nekkni seg tama-nneɣ ad d-nkemmel deg ubrid-agi ad as-neg tasleḍt n yiwudam deg ungal tettḍilli-d ur d-tkeččem, n A. MEZDAD.